16. melléklet Sümegprága Települési Önkormányzat Képviselő-testületének 2/2020. (03.12.) önkormányzati rendeletéhez

T Á J É K O Z T A T Ó
Sümegprága Települési Önkormányzata 2020. évi közvetett módon nyújtott támogatások várható összegéről

1. Magánszemélyek kommunális adója
Sümegprága Települési Önkormányzat Képviselő-testületének a magánszemélyek kommunális adójáról szóló 5/2018. (XI.30.) önkormányzati rendelet 4. § alapján  /1/ Életvitelszerű lakóhely: magánszemély számára az a lakóingatlan szolgál ténylegesen, életvitelszerűen lakóhelyéül, ahonnan az életét szervezi munkavégzés esetén rendszeresen innen indul munkába vagy ide tér haza és ahol a magánszemély az életviteléhez szükséges tevékenységet-úgymint étkezés, főzés, mosás- legjellemzőbben folytatja, amely a családi élete helyszínéül szolgál, amely vonatkozásában közüzemi szolgáltatásokat vesz igénybe.
/2/ Azok, a birtokolt ingatlan-tulajdonosok, akiknek az adótárgya külterületen helyezkedik el a 2. §-ban megállapított adó mértékének 1/3-át kötelesek fizetni.
/3/ Az a birtokolt ingatlan tulajdonos, aki egyedül élő és a lakóingatlant ténylegesen, életvitelszerűen használja, a 2. §-ban megállapított adómérték 60 %-át köteles fizetni. 
/4/ Az a birtokolt ingatlan tulajdonos, aki belterületen beépítetlen építési telket birtokol, a 2. §-ban megállapított adó mértékének 1/3-át köteles fizetni. 
/5/ Az a birtokolt ingatlan tulajdonos, aki belterületen, nem lakás céljára szolgáló építményt birtokol, a 2. §-ban megállapított adó mértékének 0 %-át köteles fizetni.
/6/ 50 % kedvezményben részesül az a polgárőr, aki a Sümegprágai Polgárőr és Önkéntes Tűzoltó Egyesületben adóévben belül legalább 80 óra szolgálatot teljesített. Az adókedvezmény az adózó azon ingatlan vonatkozásában jogosult, amelyet életvitelszerű lakóhelyként használja.
/7/ Az adótárgyanként adott kedvezmény nem vonható össze. 

